Волф Вондрачек
Допитване

Превод от немски: Венцеслав Константинов, —

chitanka.info

Ето, някой ми додява:

„Кажете, какво прави един поет цял ден?“

и трябва да му отговоря.

Заради простотата

и понеже сам понякога това се питам,

представям си,

че този тип е някое момиче

и казвам: „Знаеш ли, цял ден

те чаках!“

„Как, моля?!“, отвръща типът

и аз вече съжалявам.

Значи, опитвам се да разцелувам радиото си,

понеже много го обичам,

но вие знаете как стоят нещата,

отивам, значи, в кухнята, разрязвам един грейпфрут,

връщам се при радиото,

изстисквам върху него сока

и си мисля:

„Все някога ще си отвори

устата.“

1976

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.